เรื่องร้องเรียน: ปัญหามอเตอร์ไซค์วิ่งบนทางเท้าช่วงเวลาเช้า พบเจอเยอะมาก ประมาณช่วง 7:00 น ถึง 7.30 น
การดำเนินการของเจ้าหน้าที่: เขตบางแคได้ดำเนินการติดตั้งเสาเหล็ก s-guard แล้ว 3 จุดที่บริเวณปากซอยเพชรเกษม 92 เพชรเกษม 55/1 และ เพชรเกษม 62/1 ได้มีการนำวีลแชร์ไปทดสอบแล้ว สามารถผ่านได้ และทดสอบแล้วว่ามอเตอร์ไซค์ ไม่สามารถผ่านได้ ทางเขตได้ตะหนักดีว่า ถนนเพชรเกษม ถนนพุทธมณฑลสาย 2 เป็นทางที่ประชาชนใช้ทางเท้าจำนวนมาก แต่ขณะเดียวกัน มีมอเตอร์ไซค์ผ่าฝืนเป็นจำนวนมากเช่นกัน ประกอบกับถนนทั้ง 2 เส้นอยู่ในความรับผิดชอบของสำนักการโยธา ไม่ใช่สำนักงานเขต จึงได้พยายามหาวิธีการต่างๆ ในการแก้ไขปัญหา ทั้งการกวกขัน การจับกุม การปรับ แต่เจ้าหน้าที่ไม่สามารถอยู่ในพื้นที่ได้ตลอดเวลา จนต้องแก้ไขด้วยการติดตั้งเสาเหล็ก ในความเป็นจริง การติดตั้งเสาเหล็กจะอยู่ในความรับผิดชอบของผู้รับผิดชอบถนน ดังนั้น ที่คุณระบุว่าวีลแชร์ใช้ไม่ได้ จึงไม่เป็นความจริง เพราะตอนติดตั้ง เขตได้ทดสอบแล้ว และหากพบเห็นว่า มอเตอร์ไซค์สามารถผ่านเสาเหล็กได้ ช่วยกรุณาถ่ายรูปส่งมาให้เขตทราบด้วย จะได้ปรับแก้ไขต่อไป
ความเห็นของผู้แจ้ง: ยังไม่พบการแก้ปัญหาอย่างจริงใจ ขอให้เพื่มความกล้าในการเผชิญปัญหามากกว่านี้ ให้สมกับความเป็นจนท.รัฐ  หากไม่พบผู้กระทำความผิด ก็ต้องยกรถไป  ถ้าอ้างข้างๆคูๆแบบนี้ว่าไม่เจอผู้กระทำความผิดเลยยังดำเนินการอะไรไม่ได้ กรณีนี้ชัดเจนว่ามีผลประโยชน์บังตา
พื้นที่: แขวงบางแคเหนือ เขตบางแค กรุงเทพมหานคร